**รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต**

เสนอผู้ถือหุ้นของบริษัท พลังงานบริสุทธิ์ จำกัด (มหาชน)

ข้าพเจ้าได้สอบทานข้อมูลทางการเงินรวมระหว่างกาลของบริษัท พลังงานบริสุทธิ์ จำกัด (มหาชน) และบริษัทย่อย (กลุ่มกิจการ)   
และข้อมูลทางการเงินเฉพาะกิจการระหว่างกาลของบริษัท พลังงานบริสุทธิ์ จำกัด (มหาชน) (บริษัท) ซึ่งประกอบด้วยงบฐานะการเงินรวมและงบฐานะการเงินเฉพาะกิจการ ณ วันที่ 30 มิถุนายน พ.ศ. 2567 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับงวดสามเดือนและหกเดือนสิ้นสุดวันเดียวกัน งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการ รวมถึงงบกระแสเงินสดรวมและงบกระแสเงินสดเฉพาะกิจการสำหรับงวดหกเดือนสิ้นสุดวันเดียวกัน และหมายเหตุประกอบข้อมูลทางการเงินระหว่างกาลแบบย่อ ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินรวมและข้อมูลทางการเงินเฉพาะกิจการระหว่างกาลนี้ตามมาตรฐานการบัญชีฉบับที่ 34 เรื่องการรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินรวมและข้อมูลทางการเงินเฉพาะกิจการระหว่างกาลดังกล่าวจากผลการสอบทานของข้าพเจ้า

**ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทานรหัส 2410 “การสอบทานข้อมูลทางการเงินระหว่างกาล  
โดยผู้สอบบัญชีรับอนุญาตของกิจการ” การสอบทานข้อมูลทางการเงินระหว่างกาลประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น   
การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจจะพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูล  
ทางการเงินระหว่างกาลที่สอบทานได้

**ข้อสรุป**

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินรวมและข้อมูลทางการเงินเฉพาะกิจการระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่องการรายงานทางการเงินระหว่างกาล ในสาระสำคัญจากการสอบทานของข้าพเจ้า

**ข้อมูลและเหตุการณ์ที่เน้น**

ข้าพเจ้าขอให้สังเกตหมายเหตุประกอบข้อมูลทางการเงินระหว่างกาลข้อ 4 เรื่องการดำเนินงานต่อเนื่อง ซึ่งอธิบายถึงเหตุการณ์ที่เกิดขึ้นภายหลังรอบระยะเวลารายงานที่ส่งผลต่อการดำเนินธุรกิจของกลุ่มกิจการและบริษัทซึ่งอาจทำให้เกิดข้อจำกัดในการจัดหาแหล่งเงินทุนเพื่อใช้ในการชำระหนี้สินระยะสั้น เหตุการณ์ดังกล่าวแสดงให้เห็นว่ามีความไม่แน่นอนที่มีสาระสำคัญซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดำเนินงานต่อเนื่องของกลุ่มกิจการและบริษัท โดยกลุ่มกิจการและบริษัทมีการดำเนินการในการจัดหาแหล่งเงินทุนบางส่วนเพื่อเสริมสภาพคล่องตามหมายเหตุประกอบข้อมูลทางการเงินระหว่างกาลข้อ 27 เรื่องเหตุการณ์ภายหลังวันที่ในรายงาน อย่างไรก็ตาม ในส่วนของการจัดการประชุมผู้ถือหุ้นกู้ครั้งที่ 1/2567 เมื่อวันที่ 14 สิงหาคม พ.ศ. 2567 สำหรับหุ้นกู้รุ่น EA249A เพื่อขออนุมัติการขยายวันครบกำหนดไถ่ถอนหุ้นกู้โดยไม่ถือเป็นเหตุให้ผิดนัดชำระ มีผู้ถือหุ้นกู้มาเข้าร่วมประชุมไม่ครบองค์ประชุม โดยบริษัทจะดำเนินการจัดประชุมผู้ถือหุ้นกู้อีกครั้งหนึ่งภายใน 14 วันหลังจากการประชุมผู้ถือหุ้นกู้ครั้งที่ 1/2567 ทั้งนี้ข้อสรุปของข้าพเจ้าไม่ได้เปลี่ยนแปลงไปเนื่องจากเรื่องที่ข้าพเจ้าให้ข้อสังเกตนี้

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

**บุญเรือง เลิศวิเศษวิทย์**

ผู้สอบบัญชีรับอนุญาตเลขที่ 6552

กรุงเทพมหานคร

14 สิงหาคม พ.ศ. 2567

**บริษัท พลังงานบริสุทธิ์ จำกัด (มหาชน)**

**ข้อมูลทางการเงินรวมและข้อมูลทางการเงินเฉพาะกิจการระหว่างกาล**

**(ยังไม่ได้ตรวจสอบ)**

**30 มิถุนายน พ.ศ. 2567**